<classify> Katika mchezo huo Azam iliibuka na ushindi wa mabao 3-0 yaliyowekwa kimiani na Kipre Tchetche, John Bocco na Farid Mussa.Akizungumza baada ya mchezo huo Hall, alisema wachezaji wake walionesha kiwango safi baada ya kufanyia kazi udhaifu uliojitokeza katika mchezo uliopita dhidi ya Coastal Union kwa kushindwa kuutendea haki mfumo wa 3-5-2 wanaoutumia na kufungwa bao 1-0.Tulijitahidi kufanya mazoezi kuondoa kiwango cha chini haraka iwezekanavyo katika mfumo wetu na nadhani kiwango chetu kilikuwa cha hali ya juu. Tulianza kwa hali ya chini, tulionekana hali yetu ya kujiamini ilikuwa chini dakika 10 hadi 15 za kipindi cha kwanza, alisema.Kocha huyo alisema wanataka kuendeleza ushindi walioupata kwa kuifunga Prisons keshokutwa licha ya kukiri kuwa itakuwa mechi ngumu.Itakuwa mechi ngumu, na siku zote ni ngumu, unajua mechi ya nje siku zote ni ngumu, hivyo tunatakiwa kuendeleza ushindi, lakini kushinda 3-0 ugenini ni matokeo mazuri sana, tunatakiwa kubakia katika hali hiyo ya kujiamini hadi kwenye mchezo ujao, alisema.Mchezo wa keshokutwa unaweza kuipeleka kileleni Azam endapo watashinda kwani watafikisha pointi 48 na kuzizidi kete Simba 45 na Yanga 46.  <topic>: MICHEZO 